
NÁVRH
UZNESENIE VLÁDY SLOVENSKEJ REPUBLIKY
č. 
z ...

k návrhu investičnej zmluvy medzi EJL Slovakia s. r. o., Slovenskou republikou zastúpenou Ministerstvom hospodárstva SR
a Valaliky Industrial Park, s. r. o. a súvisiacich dokumentov
	Číslo materiálu:
	

	Predkladateľ:
	podpredseda vlády a minister hospodárstva 


Vláda
schvaľuje
návrh investičnej zmluvy medzi EJL Slovakia s. r. o., Slovenskou republikou zastúpenou Ministerstvom hospodárstva SR a Valaliky Industrial Park, s. r. o. a súvisiacich dokumentov; 
súhlasí
s tým, že návrh investičnej zmluvy medzi EJL Slovakia s. r. o., Slovenskou republikou zastúpenou Ministerstvom hospodárstva SR a Valaliky Industrial Park, s. r. o. a súvisiacich dokumentov nepodlieha postupu podľa bodov 5, 8 a 9 Jednotnej metodiky na posudzovanie vybraných vplyvov,
s uzatvorením súvisiacich zmlúv, ktorých uzavretie vyplýva zo záväzkov Slovenskej republiky podľa investičnej zmluvy medzi EJL Slovakia s. r. o., Slovenskou republikou zastúpenou Ministerstvom hospodárstva SR a Valaliky Industrial Park, s. r. o. (ďalej len „investičná zmluva“), a to Zmluvy o budúcich zmluvách medzi Valaliky Industrial Park, s. r. o. a  EJL Slovakia s. r. o. (ďalej len „ZoBZ“), Dohody vo vzťahu k realizácii Strategického Parku medzi EJL Slovakia s. r. o., Košickým samosprávnym krajom a Slovenskou republikou
a Dohody vo vzťahu k realizácii Strategického Parku medzi EJL
Slovakia s. r. o., mestom Košice a Slovenskou republikou (ďalej len „Dohody s KSK a KE“),
s vystavením listu o zámere (tzv. „Letter of Intent“) vo vzťahu k Regionálnemu centru transformácie východného Slovenska (ďalej len „list o zámere“),
splnomocňuje

predsedu vlády
podpredsedu vlády a ministra hospodárstva
na podpis investičnej zmluvy,
podpredsedu vlády a ministra hospodárstva
na podpis dodatkov k investičnej zmluve v rozsahu nevyhnutnom pre riadnu implementáciu  investičnej zmluvy a investičného zámeru skupiny Volvo Cars,
na podpis Dohôd s KSK a KE a listu o zámere a všetkých dodatkov k týmto dokumentom v rozsahu nevyhnutnom pre riadnu implementáciu investičnej zmluvy a investičného zámeru skupiny Volvo Cars,
na výkon všetkých úkonov nevyhnutných pre riadnu implementáciu investičnej zmluvy a investičného zámeru skupiny Volvo Cars, Dohôd s KSK a KE a listu o zámere a pre riadne plnenie povinností Slovenskej republiky vyplývajúcich
z týchto dokumentov,
ukladá

podpredsedovi vlády a ministrovi hospodárstva

zabezpečiť podpísanie investičnej zmluvy a ZoBZ prostredníctvom štatutárneho orgánu spoločnosti Valaliky Industrial Park, s. r. o.
do 8. júla 2022,

podpredsedovi vlády a ministrovi financií
ministrovi dopravy a výstavby
ministrovi pôdohospodárstva a rozvoja vidieka
ministrovi práce, sociálnych vecí a rodiny
ministrovi školstva, vedy, výskumu a športu
ministrovi vnútra
ministrovi zahraničných vecí a európskych záležitostí
ministrovi zdravotníctva
ministrovi životného prostredia
poskytovať súčinnosť podpredsedovi vlády a ministrovi hospodárstva pri plnení povinností Slovenskej republiky a Valaliky Industrial Park, s. r. o. vyplývajúcich z investičnej zmluvy, Dohôd s KSK a KE a listu o zámere
priebežne,

[bookmark: _GoBack]odporúča

predsedovi Košického samosprávneho kraja
primátorovi mesta Košice
starostovi obce Valaliky
v rámci svojej pôsobnosti spolupracovať s podpredsedom vlády a ministrom hospodárstva pri plnení povinností Slovenskej republiky a Valaliky Industrial Park, s. r. o. vyplývajúcich z investičnej zmluvy, Dohôd s KSK a KE
a listu o zámere
priebežne.

Na vedomie:	predseda Košického samosprávneho kraja
primátor mesta Košice
starosta obce Valaliky

